अमृतसर में पली-बड़ी ख्याति पेशे से आईटी प्रोफेश्नल हैं उ्न्हें बचपन से ही पेंटिंग का शौक था, पढ़ाई में वे काफी अच्छी थीं और गणित व विज्ञान उनके प्रिय विषय थे इसी के चलते उन्होंने विज्ञान में अपने कैरियर को आगे बढ़ाने की सोची। 2004 में ग्रेजुएशन के बाद उन्होंने आईटी कंपनी में काम करना शुरू किया और आज वे बतौर टेक्निकल मैनेजर के तौर पर काम कर रहीं हैं। कला की बात की जाए तो जब वे मात्र 6 साल की थीं तो एक बार उन्होंने एक भरतनाट्यम डांसर की फोटो का इतना बेहतरीन स्केच बनाया कि उनके माता पिता को यकीन ही नहीं हुआ कि ये उनकी इतनी छोटी बेटी ने बनाया है। ख्याति ने स्कूल टाइम में भी लगातार ड्राइंग करनी जारी रखी। कला के प्रति उनका प्रेम लगातार बढ़ता चला गया। कैलीग्राफी आर्ट की तरफ भी उनका काफी रुझान था उन्होंने ज्यादातर चीजें खुद ही सीखीं किसी टीचर से नहीं वे स्वयं लगी रहती और अपनी कला को निखारती। कलाकृतियों में रंग भरना भी उन्हें बेहद पसंद था और वे हमेशा अपने साथ स्केच पेन रखतीं।